Nishiyama Onsen Keiunkan (西山温泉慶雲館) ya iku sawijining panggon hotèl utawa panginepan kang ana ing Hayakawa, Préfèktur Yamanashi, Jepang. Hotèl iki wis diadegaké wiwit taun 705 Masèhi karo Fujiwara Mahito. Amarga iku, hotèl kang dadi bisnis kulawarga minangka hotèl kang paling tuwa dhèwék sakdonya miturut Guinnes Book Records. Diarani Keiunkan amarga hotèl iki didegi nalika ing jaman Keiun.

Sejarah 
Keiunkan dumunung ing èrèng-èrèng Pegunungan Akaishi. Wiwit didegaké, hotel iki duwé onsén (sumber banyu panas kanggo padusan ing basa Jepang) saka Hakuho Springs. Hotèl isih terus dioperasikaké karo 52 generasi kulawarga sing padha (kalebu ahli waris) luwih saka 1.300 taun nganti saiki. Fujiwara Mahito minangka pangadeg onsen kuwi putra abdi dalem Kaisar Jepang kaping 38, Kaisar Tènji.

Sawisa, padusan banyu panas mau dadi misuwur kanggo tetamba ing Jepang. Takeda Shingen lan Tokugawa Leyasu kalebu tamu onsén sing kondhang.

Hotel iki wis dibenakaké gedhé-gedhéan ing taun 1997 nanging isih nglestariaké gaya tradisional onsen asli. Ing taun 2017, perusahaan induk panginepan Yushima nggawé perusahaan Nishiyama Onsen Keiunkan, panginepan akhiré didarbèki karo perusahaan iki. Yushima dibubaraké ing taun candhaké.

Rujukan 

Jepang